**Ministru kabineta rīkojuma projekta “Par apropriācijas pārdali” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks | Ministru kabineta rīkojuma projekts “Par apropriācijas pārdali” (turpmāk – Projekts), sākot ar 2018.gada 1.jūniju, paredz apropriācijas un četru amatu vietu pārdali no Finanšu ministrijas uz Valsts kanceleju, lai Valsts kanceleja turpmāk būtu atbildīgā un nodrošinātu sabiedriskajā sektorā nodarbināto atlīdzības politikas veidošanu.  Projekts stāsies spēkā pēc tā pieņemšanas Ministru kabinetā. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Projekts sagatavots, lai novērstu daļēju funkciju dublēšanos sabiedriskajā sektorā nodarbināto atlīdzības politikas jomā, racionāli izlietotu administratīvos un cilvēkresursus un Valsts kanceleju noteiktu par atbildīgo institūciju par sabiedriskajā sektorā nodarbināto atlīdzības politiku.  Projekts sagatavots saskaņā ar Likuma par budžetu un finanšu vadību 9.panta piecpadsmito daļu, saskaņā ar kuru finanšu ministram ir tiesības veikt apropriācijas pārdali starp ministrijām un citām centrālajām valsts iestādēm, tai skaitā funkciju pārdales vai strukturālo reformu gadījumos, ja ir pieņemts Ministru kabineta lēmums un Saeima ar atsevišķu lēmumu piekritusi šādai pārdalei. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru prezidenta 2017.gada 9.februāra rezolūciju (Nr. 12/SAN-154) Valsts kanceleja ir noteikta kā atbildīgā iestāde par Valsts un pašvaldību institūciju amatpersonu un darbinieku atlīdzības likuma (turpmāk – Atlīdzības likums) pārejas noteikumu 32.punktā (32. Ministru kabinets līdz 2017.gada 31.decembrim iesniedz Saeimai likumprojektu par valsts un pašvaldību institūciju amatpersonu un darbinieku atlīdzības sistēmas pilnveidošanu.) dotā uzdevuma izpildi.  Līdz ar to šobrīd ar atlīdzības politiku nodarbojās gan Finanšu ministrija, gan Valsts kanceleja.  Finanšu ministrija:   * pilnveido Atlīdzības likumu (piemēram, 2018.gada budžeta pavadošos likumprojektu paketē izstrādāja un aizstāvēja Saeimā grozījumus saistītus ar tiesnešu algām, piedalījās Satversmes tiesā lietā par tiesnešu algām, kā eksperti piedalās Saeimas Valsts pārvaldes un pašvaldības komisijas sēdēs par Atlīdzības likuma grozījumiem, atbild uz valsts un pašvaldību iestāžu un iedzīvotāju jautājumiem par Atlīdzības likuma normu piemērošanu (pēdējā laikā regulāri tiek iesūtīti jautājumi par amatpersonu (darbinieku) atlīdzības publicēšanu)); * pilnveido un aktualizē četru ar Atlīdzības likumu saistītus Ministru kabineta noteikumus (2010.gada 21.jūnija noteikumi Nr.565 “Noteikumi par valsts un pašvaldību institūciju amatpersonu un darbinieku sociālajām garantijām”, 2013.gada 29.janvāra noteikumi Nr.66 “Noteikumi par valsts un pašvaldību institūciju amatpersonu un darbinieku darba samaksu un tās noteikšanas kārtību”, 2016.gada 12.aprīļa noteikumi Nr.225 “Kārtība, kādā tiek publiskota informācija par amatpersonu (darbinieku) atlīdzības noteikšanas kritērijiem un darba samaksas apmēru sadalījumā pa amatu grupām” un 2017.gada 7.novembra noteikumi Nr.662 “Noteikumi par valsts tiešās pārvaldes iestāžu un citu valsts un pašvaldību institūciju amatpersonu (darbinieku) atlīdzības un personu uzskaites sistēmu”); * uztur, aktualizē un izmanto valsts un pašvaldību institūciju amatpersonu un darbinieku atlīdzības uzskaites sistēmu (piemēram, apkopo un pārbauda datus no iestādēm, analizē esošo situāciju un attīstības tendences, īpaši izdevumu pārskatīšanas kontekstā, piedalās budžeta sagatavošanā, t.sk. minimālas algas celšanas papildu izdevumu aprēķināšanā, sagatavo dažādas atskaites, t.sk. Valsts kancelejai; * sniedz atzinumus par tiesību aktu projektiem saistībā ar atlīdzības jautājumiem un prioritāriem pasākumiem, apropriāciju pārdalēm.   Valsts kanceleja:   * izstrādā valsts pārvaldes cilvēkresursu politiku; * pilnveido Atlīdzības likumu (piemēram, sagatavo priekšlikumus par Valsts ieņēmumu dienesta īpašo skalu, sagatavo priekšlikumus par piemaksām “atslēgas” speciālistiem, pašlaik strādā pie skalas maksimumu paaugstināšanas augsti kvalificētiem speciālistiem to sasaistot ar valsts pārvaldes reformu, pēc kuru pieņemšanas tiks gatavots ziņojumus par iestāžu iespēju “pārslēgties” uz jauno algu skalu); * uztur amatu katalogu; * saskaņo amatus valsts pārvaldes iestādēm – tas tiešā veidā nosaka amata algas maksimumu.   Ņemot vērā iepriekš minēto, var secināt, ka:   * abu iestāžu funkcijas daļēji pārklājās, nav racionāls administratīvo un cilvēkresursu izlietojums; * abu iestāžu strādājošiem nav skaidrs nākotnes redzējums vidējā un ilgtermiņā, ir apgrūtināts un netiek pilnībā izmantots cilvēkresursu potenciāls; * nav precīzi nodalītas atbildības sfēras; * objektīvu apstākļu dēļ ne vienmēr notiek informācijas apmaiņa starp iestādēm.   Tādejādi valsts pārvaldes reformas ietvaros paredzēts, sākot ar 2018.gada 1.jūniju, kā atbildīgo institūciju par sabiedriskajā sektorā nodarbināto atlīdzības politikas veidošanu noteikt Valsts kanceleju. Lai nodrošinātu minēto atlīdzības politikas veidošanu, šobrīd ir panākta vienošanās ar Valsts kanceleju, ka Finanšu ministrija nodod Valsts kancelejai visu atlīdzības politikas veidošanu, tai skaitā valsts tiešās pārvaldes iestāžu amatpersonu (darbinieku) atlīdzības un personāla informācijas, uzskaites sistēmu (datubāzi), un pārceļ četrus esošos atlīdzības nodaļas darbiniekus, pārdalot finansējumu to uzturēšanai.  Pēc funkciju pārdales Valsts kanceleja nodrošina Finanšu ministrijai pieeju atlīdzības uzskaites sistēmas datiem.  Vienlaikus, izvērtējot Finanšu ministrijas veicamos darba uzdevumus kopumā un noteiktās prasības gan 2018.gadam, gan vidējam termiņam, kā arī organizatoriskos apsvērumus un šobrīd aktuālo pārmaiņu vadības principu īstenošanu noteikto mērķu sasniegšanā, kā arī ievērojot Eiropas Savienības dalībvalstu un OECD labas pārvaldības principus, ir nepieciešams stiprināt Budžeta sektora kapacitāti tieši budžeta izdevumu pārskatīšanas jomā. Attiecīgi, lai pilnveidotu un stiprinātu kapacitāti budžeta attīstības politikas jomā, tajā skaitā izdevumu pārskatīšanā un metodoloģijas pilnveidošanā, Finanšu ministrija saglabā Finanšu vadības un metodoloģijas departamenta divas (pašlaik vakantas) amata vietas.  Ņemot vērā minēto, ar esošiem cilvēkresursiem iespējams sasniegt gaidāmo rezultātu gan atlīdzības politikas pilnveidē, gan budžeta politikā izdevumu pārskatīšanas kontekstā, tajā skaitā sekmēt valsts pārvaldes reformu ieviešanu. |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija, Valsts kanceleja |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2018 | | Turpmākie trīs gadi (*euro*) | | | | |
| 2019 | | 2020 | | 2021 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | izmaiņas, salīdzinot ar vidēja termiņa budžeta ietvaru 2020. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 68 520 | 0 | 116 890 | 0 | 116 890 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 68 520 | 0 | 116 890 | 0 | 116 890 | 0 | 0 |
| *resors 13. Finanšu ministrija* | *68 520* | *-68 520* | *116 890* | *-116 890* | *116 890* | *-116 890* | *-116 890* |
| *resors 03. Ministru kabinets* | *0* | *68 520* | *0* | *116 890* | *0* | *116 890* | *116 890* |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 68 520 | 0 | 116 890 | 0 | 116 890 | 0 | 0 |
| 2.1. valsts pamatbudžets | 68 520 | 0 | 116 890 | 0 | 116 890 | 0 | 0 |
| *resors 13. Finanšu ministrija* | *68 520* | *-68 520* | *116 890* | *-116 890* | *116 890* | *-116 890* | *-116 890* |
| *resors 03. Ministru kabinets* | *0* | *68 520* | *0* | *116 890* | *0* | *116 890* | *116 890* |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 | 0 | 0 |
| 5. Precizēta finansiālā ietekme | X | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | 2018.gadam pārdalāmo apropriāciju atlīdzības izdevumiem (1000 kods) 68 520 *euro* apmērā veido:   * mēnešalgas četrām amata vietām 7 mēnešiem (kopā 41 559 *euro*); * ikmēneša piemaksas par darba ieguldījumu 14% apmērā no mēnešalgas (kopā 5 818 *euro*); * naudas balvas 75% apmērā no mēnešalgas (kopā 4 453 *euro*); * atvaļinājuma pabalsts 50% apmērā no mēnešalgas (kopā 2 969 *euro*); * optisko redzes korekcijas līdzekļu iegādes kompensācija 130 *euro* katram nodarbinātajam (kopā 520 *euro*); * darba devēja valsts sociālās apdrošināšanas obligātās iemaksas (kopā 13 201 *euro*).   Izmaiņas bāzes izdevumos 2019.gadā un turpmākajos gados 116 890 *euro* apmērā veido atlīdzības izdevumi (1000 kods), tai skaitā:   * mēnešalgas četrām amata vietām 12 mēnešiem (kopā 71 244 *euro*); * ikmēneša piemaksas par darba ieguldījumu 14% apmērā no mēnešalgas (kopā 9 974 *euro*); * novērtēšanas prēmijas 75% apmērā no mēnešalgas (kopā 4 453 *euro*); * naudas balvas 75% apmērā no mēnešalgas (kopā 4 453 *euro*); * atvaļinājuma pabalsts 50% apmērā no mēnešalgas (kopā 2 969 *euro*); * darba devēja izdevumi veselības, dzīvības un nelaimes gadījumu apdrošināšanai 213 *euro* katram nodarbinātajam (kopā 852 *euro*); * optisko redzes korekcijas līdzekļu iegādes kompensācija 130 *euro* katram nodarbinātajam (kopā 520 *euro*); * darba devēja valsts sociālās apdrošināšanas obligātās iemaksas (kopā 22 426 *euro*). | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts paredz četru amatu vietu pārdali no Finanšu ministrijas uz Valsts kanceleju. | | | | | | |
| 8. Cita informācija | Vienlaicīgi ar amatu vietām Valsts kancelejai tiek nodota arī darbinieku darba vajadzībām esošā datortehnika. | | | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Nepieciešams veikt grozījumus Ministru kabineta 2003.gada 29.aprīļa noteikumos Nr.239 “Finanšu ministrijas nolikums”, Ministru kabineta 2017.gada 7.novembra noteikumos Nr. 662 “Noteikumi par valsts tiešās pārvaldes iestāžu un citu valsts un pašvaldību institūciju amatpersonu (darbinieku) atlīdzības un personu uzskaites sistēmu”, Ministru kabineta 2010.gada 30.novembra noteikumos Nr.1075 “Valsts un pašvaldību institūciju amatu katalogs” un Ministru kabineta 2003.gada 20.maija noteikumos Nr.263 “Valsts kancelejas nolikums”. |
| 2. | Atbildīgā institūcija | Finanšu ministrija, Valsts kanceleja |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Projekta izpildi nodrošinās Finanšu ministrija un Valsts kanceleja. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts sagatavots, lai novērstu daļēju funkciju dublēšanos atlīdzības politikas jomā, racionāli izlietotu administratīvos resursus un noteiktu Valsts kanceleju kā vienīgo atbildīgo institūciju par atlīdzības politikas veidošanu.  Jaunas institūcijas netiek izveidotas, tiek veikta amata vietu pārdale starp Finanšu ministriju un Valsts kanceleju. |
| 3. | Cita informācija | Nav. |

Finanšu ministra vietā -

Ministru prezidents M. Kučinskis

Vīksne, 67095450

[Kristaps.Viksne@fm.gov.lv](mailto:Kristaps.Viksne@fm.gov.lv)